Юғары исемдәргә эйә булмаһа ла, ул ябай һәләте менән «халыҡ йырсыһы» баһаһына лайыҡ булып, халыҡ һөйөүен яуланы. Сәхнәгә лә дан йәки абруй өсөн түгел, ә тамашасыларға моң бүләк итергә, уларҙы хискә һәм наҙға сорнарға теләгәне өсөн сыҡты. Ысынлап та халыҡтан сыҡҡан, халыҡ өсөн йән атҡан һәм һәләтен шул халыҡҡа кире ҡайтарып бирергә ынтылған оло йөрәкле апай булды ул Бибисара Азаматова.